برنت نفتین قیمتی، نفت صادر ائدن اؤلکه‌لر تشکیلاتی (اوپک) توپلانتی‌سین‌دان بیر نتیجه چیخماماسی سونراسیندا 48،43 دولارا گئریله‌یه‌رک بیر آیین ان دوشوک سویه‌سینی گؤردو.
اوپک عضو‌لری و اوپک عضوو اولمایان آذربایجان، برزیل، قازاقیستان، مکزیک، عمان و روسیا‌نین ایشتیراکی ایله 28-29 اکتبردا وین‌ده ائدیلن توپلانتی‌دان نفت اوره‌تیمی‌نین قیسیلماسینا باغلی دقیق بیر نتیجه چیخمازکن، نوامبر آییندا یئنی بیر توپلانتی ائدیلمه‌سی قرارلاشدیریلدی.
سؤز قونوسو گلیشمه‌نین آردین‌دان برنت نفتین قیمتی، 48،43 دلارلا 29 سپتامبردان بو یانا گؤردوگو ان آشاغی سویه‌یه گئریلرکن، گونو یوزده 4،2 آزالیشلا 48،51 د‌لاردان تاماملادی. بو گون ایسه برنت نفت قیمتی 48،6-49،1 د‌لار باندیندا سئیر ائدیر.
باتی تگزاس نؤوعو خام نفتین بوشقا قیمتی دونن 46،64 د‌لارلا سون بیر آیین ان دوشوک سویه‌سینی گؤرمه‌سی‌نین آردین‌دان بو گون 46،9 د‌لاردان آلیجی تاپیر.
